Twee ondervra oor Senzo Meyiwa-moord | Maroela Media
Twee ondervra oor Senzo Meyiwa-moord
Die polisie in Gauteng het Woensdag bevestig dat twee mense ondervra is in verband met die moord op Senzo Meyiwa.
Meyiwa, kaptein en doelwagter van Bafana Bafana en Orlando Pirates, is Sondagaand tydens 'n vermeende rooftog by sy vriendin se huis in Vosloorus doodgeskiet.
Brig. Neville Malila, woordvoerder van die polisie, het gesê die twee mans is ondervra maar kon nie aan die misdaad verbind word nie. Volgens Malila het een van die mans self die polisie genader nadat daar vroeër identikits van die verdagtes uitgereik is en mense op Facebook gesê het hy lyk soos een van die verdagtes. "Die ondersoekers het hom ondervra en hy kon nie aan die misdaad verbind word nie."
'n Tweede persoon is deur die metropolisie ingebring vir ondervraging. Hy kon ook nie aan die misdaad verbind word nie en albei persone is vrygelaat. "Daar moet benadruk word dat die ondervraging van ooggetuies en moontlike verdagtes 'n integrale deel is van die normale ondersoekproses," het Malila gesê.
"Die ondersoek gaan voort en ondersoekbeamptes volg alle wenke op wat deur Twitter, Facebook, Crime Stop en Crime Line ontvang word," volgens Malila.
Genl. Riah Phiyega het Maandag tydens 'n mediakonferensie aangekondig dat 'n spesiale taakspan aangestel is om die moord op Meyiwa te ondersoek.
Klik hier vir die identikits van die verdagtes en vorige berigte oor die moord.
Ses vas wat glo diesel by Kaapstad-hawe steel
Hoop die ouens kom weg …. net dat die mense moet voel hoe dit in die boere-gemeenskap gaan as daar geen aandag aan die moorde gegee word.